Diari Oficial de la Generalitat Valenciana


Sumari del DOGV 7778, del 10-05-2016 (2016/3191)

Extracte de la Resolució d'11 d'abril de 2016, de la vicerectora d'Estudis de Grau i Política Lingüística, per la qual es convoquen les ajudes a l'estudi per als estudiants i les estudiantes que cursen estudis oficials a centres propis de la Universitat de València, curs 2015-2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7778

Data del DOGV
:   10-05-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/3191


Data del document
:   11-04-2016

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució d'11 d'abril de 2016, de la vicerectora d'Estudis de Grau i Política Lingüística, per la qual es convoquen les ajudes a l'estudi per als estudiants i les estudiantes que cursen estudis oficials a centres propis de la Universitat de València, curs 2015-2016. [2016/3191]  
BDNS (Identif.): 305522  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria el text complet de la qual podeu consultar en la Base de Dades Nacional de Subvencions, http://www.pap.minhap.gob.es/bdnstrans.  
  
Primer. Beneficiaris  
Les persones destinatàries són estudiants i estudiantes matriculats en el curs 2015-2016 a centres propis de la Universitat de València que tinguen els requisits econòmics i acadèmics indicats en aquesta convocatòria i que cursen qualsevol dels estudis següents:  
a) Estudis conduents a l'obtenció dels títols oficials de graduat/ada, llicenciat/ada i enginyer/a, inclosos els cursos d'adaptació als estudis de grau i els complements de formació de segons cicles de llicenciatures i enginyeries.  
b) Estudis conduents a l'obtenció del títol oficial de màster. En el cas de màsters interuniversitaris, per accedir a aquestes ajudes els estudiants han d'haver formalitzat la matrícula i haver pagat les taxes corresponents a la Universitat de València.  
  
Segon. Objecte  
Ajudes econòmiques per a estudiants i estudiantes que cursen estudis oficials de grau, llicenciatura, enginyeria o màster oficial a centres propis de la Universitat de València i que complisquen els requisits econòmics, patrimonials i acadèmics indicats en aquesta convocatòria.  
  
Tercer. Bases reguladores  
Resolució d'11 d'abril de 2016, de la vicerectora d'Estudis de Grau i Política Lingüística de la Universitat de València, per la qual es convoquen les ajudes a l'estudi per als estudiants i les estudiantes que cursen estudis oficials a centres propis de la Universitat de València, curs 2015-2016.  
URL:  
http://www.uv.es/uvweb/universitat/ca/estudis-grau/beques-ajudes/universitat-valencia/ajudes-estudi-1285846665423.html  
  
Quarta. Quantia  
El pressupost total d'aquesta convocatòria ascendeix a 550.000 euros.  
  
Cinqué. Termini de presentació de sol·licituds  
El termini de presentació de sol·licituds és de 30 dies naturals comptadors a partir de l'endemà de la publicació de l'extracte d'aquesta resolució en el Diari Oficial de la Comunitat Valenciana.  
  
Sisé. Altres dades  
Per a la concessió d'aquesta ajuda es requereix necessàriament la presentació de la documentació següent:  
Document d'autorització per demanar els certificats que emet l'Agència Estatal d'Administració Tributària (AEAT), corresponents a l'exercici 2014. Aquest document estarà disponible en la web http://www.uv.es, perfil «Estudiants UV».  
En el cas de no presentar l'autorització o de no haver fet la declaració de la renda corresponent a l'exercici 2014, cal aportar els documents acreditatius dels ingressos de la unitat familiar (rendiments del treball, prestacions, subsidis, pensions, etc.) i fotocòpia dels documents acreditatius del patrimoni (fotocòpia dels rebuts de l'impost sobre béns immobles corresponents a l'exercici 2014, exclòs l'habitatge habitual i certificat bancari d'interessos i dividends).  
En el cas d'estudiants i estudiantes que l'últim curs d'estudis universitaris l'hagen cursat en una universitat diferent de la Universitat de València, han d'aportar el certificat del seu expedient acadèmic amb indicació de la nota mitjana.  
Quan la persona sol·licitant al·legue alguna de les situacions indicades en el punt 7.1 d'aquesta convocatòria, cal lliurar la documentació especificada en cada cas.  
  
València, 11 d'abril de 2016.- La vicerectora d'Estudis de Grau i Política Lingüística, p. d. (DOCV 10.03.2016): Isabel Vázquez Navarro.